Ветеринарска комора Србије,на основу одлуке са **79.** и **80.** седнице УО расписује јавни конкурс за пријем дипломираног правника у радни однос.

Право учешћа на конкурсу имају кандидати који испуњавају услове конкурса.

Заинтересовани кандидати пријаву подносе путем поште у затвореној коверти са назнаком „ **пријава на конкурс“.** на адреси:

Ветеринарска комора Србије Bулевар oслобођења 18, 11 000 Београд

Пријава за конкурс мора да садржи податке о лицу које конкурише:

•Име и Презиме кандидата

•Адреса становања

•Контакт телефон

•Е-маил адреса

Пријаву на конкурс пoпунити на рачунару!

Општи услови конкурса које мора да испуни кандидат (доставити следећу документацију):

1.Да је држављанин РС (извод из књиге држављана-не старији од 6(шест)месеци)

2.Да има завршен правни факултет (оверена фотокопија дипломе)

3.Да има положен правосудни испит (оверена фотокопија уверења)

4.Да није кривично осуђиван ( за кривична дела која се гоне по службеној дужности), није покренут крививични поступак,нити је покренута истрага и предходни поступак за дела у вези са обављањем професионалне делатности (потврда надлежног суда-не старија од 6(шест) месеци)

5.Оверена фотокопија радне књжице или потврда суда (односи се на кандидате са радним искуством у суду или тужилаштву)

6.Фотокопија сертификата о стеченом знању из области енглеског језика

Конкурс је отворен 8 (осам ) дана од дана објављивања на сајту.

Рок за објаву ранг листе кандидата је 4 (четри) дана од дана затварања конкурса односно пријема поште.

Листа са кандидатима биће објављена на сајту ВКС по оствареном броју бодова.

Законско право увида у списе кандидати могу остварити у року од 3 (три) дана од званичне објаве на сајту ВКС.

Приговор се може уложити у року од 3 (три) дана од званичне објаве на сајту ВКС председнику ВКС достављањем лично у простији секретара ВКС или покретањем поступка пред месно надлежним судом.

По истеку рока за приговор биће објављена коначна листа кандидата, а првих 5 (пет) кандидата биће позвани на разговор у председништву ВКС, позивањем путем е-маил адресе са наведеним датумом и временом разговора.

Коначни избор кандидата биће објављен на сајту ВКС у року од 2 (два ) дана по завршетку разговора са кандидатима, након чега ће се приступити закључивању уговора о раду у просторијама ВКС, о чему ће изабрани кандидат бити обавештен путем е-маила о датуму и времену потписивања уговора о раду.

**Напомена: Непотпуне, неправилно попуњене и неблаговремено достављене пријаве НЕЋЕ БИТИ РАЗМАТРАНЕ!**

Критеријуми на основу којих ће се утврдити ранг листа кандидата по оствареним бодовима:

**1. Године живота кандидата**

• до 29 година живота 20 бодова

• од 29-36 година живота 14 бодова

• од 36-50 година живота 8 бодова

• преко 50 година живота 2 бода

**2. Године радног стажа**

• без радног искуства 0 бодова

• до 5 година 2 бода

• преко 5 година 4 бода

• рад у суду или тужилаштву до 3 године 6 бодова

• рад у суду или тужилаштву преко 3 године 10 бодова

**3. Просечна оцена на факултету**

• за просечну оцену од 9,00-10,00 20 бодова

• за просечну оцену од 8,00- 9,00 16 бодова

• за просечну оцену од 7,00- 8,00 12 бодова

• за просечну оцену испод 7,00 8 бодова

**4. Знање енглеског језика**

• поседовање сертификата домаћих образовних институција 5 бодова

• поседовање сертификата иностраних образовних институција 10 бодова

**5. Познавање рада на рачунару Wорд, Ексел, Интернет** 2 бода

 Председник ВКС

 Радош Раилић